Ohjelman on kustantanut Joyce Meyer Ministries tukijoineen
Seuraavaksi... Vain Jumala ei väsy
Minä väsyn, sinä väsyt, -
Daavid, Job ja Mooses väsyivät.
Jumala on ainoa, joka ei väsy.
ILOA ARKEEN Rakkauden ja rukouksen yhteys 1/2
Tämän illan aihe on: Jumalan vastaus väsymykseen
Onko joku teistä joskus kokenut olonsa uupuneeksi?
Onko sinusta tuntunut, ettet tiedä, kuinka kauan vielä jaksat jatkaa?
Väsymys tarkoittaa voimien hupenemista, -
kestävyyden heikkenemistä -
ja tuoreiden voimien puutetta.
Olet kärsimätön ja sietokykysi rajamailla, -
etkä enää nauti juuri mistään.
Joskus me väsymme -
vain siksi, ettemme osaa pyytää apua.
Voisin opettaa pelkästään tästä, mutta minulla on myös muuta asiaa, -
joten en puhu tästä pitkään.
Haluan kuitenkin sanoa, että on viisasta pyytää apua silloin, -
kun sitä tarvitsee.
Avuttomuus on itse asiassa tilaisuus saada uutta voimaa, -
jos olet avuton Jumalan edessä. Pyydä Jumalalta apua kaikkeen.
Älä koskaan kuvittele selviäväsi ilman Häntä.
Ilman Jumalaa et pysty tekemään mitään.
Jos tarvitset apua ihmisiltä, -
voit pyytää Jumalaa lähettämään oikeanlaista apua.
Älä koskaan ole liian ylpeä -
pyytääksesi jotakuta auttamaan sinua.
Mooses oli loppuunpalamisen partaalla -
yrittäessään täyttää kaikkien tarpeet.
Mooseksen appi sanoi hänelle, ettei niin ollut hyvä.
"Väsytät vain itsesi ja ihmiset ympärilläsi".
Miten se oli mahdollista, jos Mooses teki kaiken, -
eivätkä muut tehneet mitään?
Kaikilla on lahjoja ja tarve osallistua.
Jos johtaja yrittää tehdä kaiken itse ja ihmiset turhautuvat, -
koska heillä on lahjoja ja halu auttaa, -
mutta johtaja ei osaa ottaa apua vastaan.
Vanhempinakin meidän tulisi antaa lasten auttaa, -
vaikka he tekisivätkin asiat vähän väärin.
On parempi saada epätäydellistä apua kuin -
olla kokonaan ilman ja uupua.
Kuinka monen on vaikea pyytää apua?
Noin 85 % porukasta!
Teinköhän virheen, kun jätin tämän aiheen väliin?
Olen kuitenkin sanonut asiasta, mitä halusinkin sanoa.
Opettele vain kysymään: "Auttaisitko minua?"
Pyydä apua Jumalalta ja ihmisiltä.
Monet naiset varmaan toivoisivat puolisoltaan apua kotitöissä, -
mutta luultavasti mies ei vain tajua sitä.
Hän ei ehkä ymmärrä sitä, mitä teet ja että se on raskasta, -
että väsyt kotitöistä samoin kuin hän väsyy ajaessaan ruuhkassa.
Jotkut miehistä ovat toisia oma-aloitteisempia, -
mutta monet heistä auttavat pyydettäessä.
Toiset mielellään, toiset vastahakoisesti.
Jumala rakastaa iloista antajaa, -
mutta ottaa avun vastaan myös marisijalta.
Jos joku marisee, kun pyydät apua, sano: -
"Auta minua tai kuolen, valitse jompikumpi".
Pyytää siis apua.
Luetaan yhdessä Jesaja 40:28
Tämä on teille varmasti tuttu kohta, -
mutta tästä aiheesta ei voi opettaa aloittamatta tästä jakeesta.
Totuus on, että me kaikki väsymme.
Kukaan meistä ei ole väsymätön.
Saatat pitää omaa elämääsi erityisen väsyttävänä, -
mutta tilanne olisi sama, vaikka eläisit jonkun muun elämää.
Uupuisit, jos eläisit minun tai kenen tahansa elämää.
Elämä itsessään ei uuvuta meitä, vaan se, miten käsittelemme elämää.
Sanon sen uudestaan: -
Elämäsi ei uuvuta sinua, vaan se, -
miten asennoidut siihen.
Asenteesi elämää kohtaan väsyttää sinut.
Rukoilin vuosia kovasti, että asiat ympärilläni muuttuisivat.
Lopulta oivalsin, etteivät ne tule muuttumaan, -
ja jos muuttuvat, maailman menosta päätellen huonoon suuntaan.
Siksi Jumala käski minun muuttaa asennettani.
Jokainen teistä voi tehdä sen.
Et ehkä pysty muuttamaan maailmaa, puolisoasi, lapsiasi, -
naapureitasi tai taloustilannetta, mutta voit muuttaa asennettasi.
Siihen sinulla on täysi valta.
Kukaan ei pysty muuttamaan asennettasi huonoksi, -
jos päätät, ettet halua huonoa asennetta.
Eräs natsien keskitysleiriltä selvinnyt mies kertoi, -
että häntä kohdeltiin pahasti kaltoin.
Hän sanoi: "Yhtä en näille sortajille anna: asennettani".
"Säilytän hyvän asenteen, koska sitä he eivät voi viedä".
Emme saa antaa asennettamme vihollisen käyttöön.
Varmistetaan, että Jumalan tahto virtaa sen läpi, -
ei paholaisen.
Jesaja 40, jakeesta 28 alkaen "Etkö tiedä, etkö ole kuullut:
Herra on iankaikkinen Jumala, joka on luonut maan ääret?
Ei hän väsy eikä näänny..."
On vain yksi, joka ei väsy, Jumala.
"...hänen ymmärryksensä on tutkimaton."
Ei ole järkeä yrittää ymmärtää Jumalaa -
tai kaikkea sitä, mitä elämässämme tapahtuu.
Ei ole järkeä yrittää ymmärtää kaiken alkusyytä, -
koska Jumala on ymmärryksemme yläpuolella.
Säästyt paljolta uupumukselta, päänsäryiltä ja mahakivuilta, -
monilta surullisilta ja masentavilta päiviltä, -
jos lakkaat yrittämästä ymmärtää kaikkea ja -
vaihdat järkeilyn yksinkertaiseen, lapsenkaltaiseen luottamukseen.
En ymmärrä tätä, mutta luotan Jumalaan.
En tiedä, mitä ja milloin Jumala on tekemässä, -
mutta tiedän, että Hän tulee tekemään jotain.
Mitä enemmän haluat juurtua tuohon ajattelutapaan, -
sitä enemmän sinun on harjoiteltava noita asioita.
Voit jopa toistaa niitä ääneen.
On hyvä ajatella niitä, mutta niiden sanominen ääneen -
tekee niistä tehokkaampia.
Vain Jumala ei väsy. Minä ja sinä väsymme, -
Daavid, Job ja Mooses väsyivät.
Jumala on ainoa, joka ei väsy.
Jes. 40:29-30: "Hän antaa väsyneelle väkeä, -
ja voimattomalle voimaa yltäkyllin".
Hän antaa moninkertaisesti voimaa.
Näyttää siis, että me, jotka uuvumme, saamme apua Jumalalta.
"Nuorukaiset väsyvät ja nääntyvät".
Minusta ollut on mielenkiintoista huomata, -
että vanhenemisessakin -
on pitkälti kysymys ajattelutavasta.
Iän karttumiselle ei voi mitään, -
mutta ei ole pakko tulla vanhaksi ja huonovointiseksi, -
lakata tekemästä mitään ja pitämästä hauskaa.
Jotkut työtovereistani voivat vahvistaa tämän.
Dave ja minä saatamme helposti uuvuttaa jotkut työtovereistamme, -
jotka ovat 30 vuotta meitä nuorempia.
Emme aina ymmärrä, miten paljon voimaa saamme elämäämme, -
kun juoksemme Jumalan luo joka tilanteessa, -
emmekä uskalla yrittääkään tehdä suuria tekoja varmistumatta siitä, -
että Pyhä Henki on saanut täyttää meidät ja vahvistaa meitä.
Meidät uuvuttaa se, että yritämme tehdä asiat omassa voimassamme.
Jos luulet, ettei sinulla ole aikaa etsiä Jumalaa, -
hukkaat sen ajan, jonka olisit tarvinnut siihen, -
jokaisena päivänä, jota et vietä Jumalan kanssa.
Herran etsiminen säästää vieläkin enemmän aikaa.
Yksi luova idea voi helposti säästää 40 tuntia työtä.
Olitpa miten nuori tahansa, väsyt joskus: -
Jes. 40:30-31 "Nuorukaiset väsyvät ja nääntyvät, -
nuoret miehet kompastuvat ja kaatuvat; mutta ne, -
jotka Herraa odottavat..." Rakastan tätä.
Jotka odottavat Herraa ja asettavat toivonsa Häneen.
Herran odottaminen ei tarkoita vain paikallaan istumista.
Eikä sitä, että sälytät kaikki velvollisuutesi Hänen niskoilleen.
Hoida velvollisuutesi itse ja anna Jumalalle huolesi.
Tee se, minkä käsillä oleva kriisi vaatii, -
yrittämättä tehdä enempää kuin pystyt.
Anna Jumalalle se, mihin et pysty.
Monet antavat velvollisuutensa Jumalalle pitäen huolet.
He eivät tee sitä, mitä pitäisi, ja huolehtivat lisäksi kaiken aikaa.
Meidän on tehtävä se, minkä voimme, ja Jumala tekee sen, mitä emme voi.
Jos etsit työtä, kukaan ei tule hakemaan sinua töihin.
Sinun on mentävä etsimään työtä.
Jos olet käyttänyt etsintään jo kolme päivää, etsi vielä.
Sano Herralle: "Voin etsiä töitä ja teenkin sen, mutta -
en voi saada ketään palkkaamaan minua -
vain Sinä voit tehdä sen".
Jos teet voitavasi, Jumala tulee tekemään sen, mitä et voi tehdä.
Joku on sanonut hyvin: "Ihmeet tulevat voin muodossa"
"Kaikki minä voin hänessä, joka minua vahvistaa". (Fil. 4:13)
Voin etsiä työtä, voin siivota kotini, voin pestä autoni.
Tee se, minkä voit tehdä, ja huomaat eläväsi keskellä ihmeitä.
"Ne, jotka Herraa odottavat, saavat uuden voiman".
Herran odottaminen ei ole istumista tekemättä mitään.
Se tarkoittaa hengellistä aktiivisuutta.
Herran odottaminen tarkoittaa, että janoamme Häntä -
ja odotamme uskossa Hänen ilmestyvän hetkellä millä hyvänsä.
Joskus Jumala toimii yhtäkkiä.
Saatat odottaa kauan, kunnes eräänä päivänä -
kaikki elämässäsi muuttuu.
Meidän tulee siis elää odottaen, -
ei masentuneina ja lannistuneina eikä huonolla asenteella.
Meidän tulee säilyttää odottava asenne ja usko siihen, että Jumala -
voi tehdä jotain erityistä koska tahansa.
Tämä on uskonvaellustamme Jumalan kanssa -
ja jotain, mitä kukaan ei voi ottaa meiltä pois.
Jos päätät elää palavaa ja määrätietoista elämää, -
etkä halua olla kuollut uskova, jolla on huono asenne -
ja joka käy kirkossa viikosta toiseen muuttumatta lainkaan, -
kukaan ei voi estää sinua olemasta täynnä intoa.
Saatat kyllä käydä joidenkin hermoille, mutta ei se mitään.
Jes. 40:31 "mutta ne, jotka Herraa odottavat, saavat uuden voiman, -
he kohottavat siipensä kuin kotkat.
He juoksevat eivätkä näänny, he vaeltavat eivätkä väsy".
Jos et halua elää uupuneena, opettele kääntymään Jumalan puoleen
Kun sinusta tuntuu, ettet jaksa enää, vietä hetki Hänen kanssaan.
Jos olet töissä, lukittaudu vessaan ja vietä hetki Jumalan kanssa.
Olen tosissani.
Jos lapset saavat sinut hulluksi, voit mennä vessaan, -
sulkea pöntön kannen ja polvistua sen eteen kuin se olisi valtaistuin -
ja sanoa: "Herra, auta minua".
Danielin kirjassa sanotaan, että Saatana -
yrittää uuvuttaa Korkeimman pyhät.
Eikö se ole mielenkiintoista?
Dan. 7:25. "Hän -- hävittää (engl. väsyttää) Korkeimman pyhiä".
Saatana haluaa tehdä meistä uupuneita ihmisraunioita, -
jotka vain raahautuvat ympäriinsä -
niin kuin ne, jotka eivät tunne Jumalaa.
Meidän tulee olla valona pimeydessä.
Jes. 60:2: "Sillä katso, pimeys peittää maan ja synkeys kansat, -
mutta sinun ylitsesi koittaa Herra".
Uupumus on oikeastaan vaarallinen tila.
Aiemmin koin säännöllisesti loppuunpalamisia.
Sen jälkeen lepäsin, kunnes taas tein töitä uupumukseen asti.
Otin lomaa vasta, kun olin jo väsymyksestä puolikuollut.
Elämäni oli jatkuvasti epätasapainossa.
Vihdoin olen oppinut tunnistamaan uupumuksen oireet etukäteen.
Kun huomaan asenteeni muuttuvan huonommaksi -
tai ilon katoavan elämästäni, -
en anna tilanteen päästä niin pahaksi, -
että tarvitaan bussillinen uskovia nostamaan minut jaloilleni.
Alan heti huutaa Jumalan puoleen, -
sillä olen oppinut, että jos uuvun liikaa, saatan menettää -
tunteideni, mieleni ja kieleni hallinnan todella nopeasti.
Kuulostaako tutulta?
Teen huonoja päätöksiä, kun olen väsynyt.
Väsyneenä luovutan liian helposti.
Jotkut syövät väsyneinä liikaa tai kuluttavat liikaa rahaa.
Moni saattaa olla hyvässä vauhdissa laihdutuksen kanssa, mutta -
väsyneenä ei jaksa välittää, ja tulee syötyä valtava jäätelöannos.
Väsyneinä meistä tulee pahantuulisia, -
ja ryvemme itsesäälissä.
Emme nauti elämästämme, -
emmekä pysty vastustamaan kiusauksia -
läheskään yhtä hyvin kuin tavallisesti.
Mutta tähän kaikkeen on olemassa vastaus, kiitos Herran.
Jumala on antanut meille vastauksen.
Vastaus on Jumalan lepo.
Se on kaunein paikka maailmassa.
Luetaanpa, mitä Matteuksen luvussa 11 sanotaan -
Jumalan yliluonnollisesta levosta.
Lukemamme Jesajan teksti ja tämä Matteuksen kohta kuuluvat -
kaikkein kauneimpiin kohtiin Raamatussa.
Matt. 11:28. "Tulkaa minun tyköni, -
kaikki työtätekeväiset ja raskautetut, -
niin minä annan teille levon."
Tulette huomaamaan, että Jeesus puhuu levosta -
tässä ja seuraavassakin jakeessa, -
mutta itse asiassa Hän puhuu kahdesta eri levosta.
Ensimmäinen lepo on pelastuksen lepoa.
"Tulkaa luokseni, ja löydätte levon sielullenne".
Kun otat Jeesuksen vastaan pelastajanasi
- tänäänkin jotkut ovat tehneet niin -
koet, että taakkasi otetaan pois ja sisimpäsi on puhdas.
Voi olla, että nukutte ensi yönä paremmin kuin aikoihin, -
ellette ole liian innoissanne pystyäksenne rauhoittumaan.
Pelastus tuo levon ja helpotuksen.
Tämä on ensimmäinen lepo, -
jonka Jumala antaa, mutta tarvitsemme toisenkinlaista lepoa, -
ja Jeesus puhuu siitäkin. Lepoa, jota tarvitsemme -
jaksaaksemme maailmaa ja sen tapahtumia, -
ihmisiä, pettymyksiä, liikennettä ja stressiä -
ilman, että kaikki tämä ärsyttää meitä, -
vie meitä elämänilon, pilaa päivämme, -
elämämme tai terveytemme.
Tuo lepo on jotain, joka meillä Kristukseen uskovilla on, -
mutta jota maailma ei voi löytää.
Ahdistavassa tilanteeseessa -
he yrittävät puuduttaa sisäisen kaaoksensa.
He yrittävät jättää sen huomiotta tai piiloutua siltä, -
me voimme käsitellä ahdistustamme.
Jumala ei luvannut meille ongelmatonta elämää, -
mutta Hän lupasi, että voimme elää ahdistusten yläpuolella.
Jes. 40:31 "He kohottavat siipensä kuin kotkat", -
mutta emme ymmärrä noiden sanojen merkitystä -
ellemme tiedä, miten kotkat lentävät.
Ne eivät pakene myrskyä, vaan hyödyntävät sitä.
Niillä on ns. tunnelinäkö.
Jos opimme olemaan vastaan- ottavaisia Pyhälle Hengelle, -
Jumala lupaa kertoa meille asioista etukäteen.
Se ei tarkoita, että Hän puhuisi jotain käsittämätöntä kieltä, -
mutta joskus vain tiedämme, että jotain on tulossa.
Jumala voi johtaa sinua rukoilemaan enemmän, -
tai koet, että haluat viettää enemmän aikaa Hänen kanssaan.
Tai ehkä Hän on kehottanut sinua kylvämään enemmän varoja työhönsä.
Joskus tällaiset asiat valmistavat meitä huomaamattamme johonkin.
Joskus rukoilen Hengessä melkein koko päivän, -
enkä tiedä, mitä on tekeillä, mutta koen valmistautuvani johonkin.
Uskon valmistautuvani jo ennalta saamaan vastauksen, -
vaikken vielä tiedä itse ongelmaakaan.
Olen kiitollinen, että voimme elää Hengessä, -
emmekä vain luonnollisessa todellisuudessa.
Jos ihminen ei tunne Kristusta, hänen henkensä on kuollut.
Kun Aadam lankesi, hän kadotti yhteydensä Jumalaan.
Kun ihminen syntyy uudesti, Jumala tulee hänen sisimpäänsä, -
ja hänen henkensä muuttuu jälleen eläväksi.
Hänestä tulee tietoisempi Jumalasta -
ja herkempi kuulemaan Hänen ääntään ja johdatustaan.
Kotkilla on siis tunnelinäkö ja uskon, että meilläkin tavallaan on.
Kotkat näkevät lähestyvän myrskyn jo kaukaa, -
mutta ne eivät juokse sitä pakoon toisin kuin kanat, -
jotka ryntäävät peloissaan kanalaan heti, kun näkevät myrskyn tulevan.
Mutta kotkat ovat erilaisia.
Ne käyttävät myrskyjä hyödykseen ja odottavat niitä.
Mitä tapahtuu, kun myrsky iskee niihin?
Ne ovat valmiina, ja myrsky sinkoaa ne ylös.
Ne nousevat ilmaan.
Myrskyn ilmavirta tempaa ne mukaansa, ja ne lentävät auringossa
katsellen alhaalla raivoavaa myrskyä, -
jonka avulla ne ovat päässeet nousemaan korkeammalle.
Jumala siis sallii myrskyjä elämäämme, -
mutta Hän antaa vaikeuksien kohdata meitä vain, -
jos niiden tarkoitus on toimia meidän parhaaksemme -
ja lopulta nostaa meidät ylemmäs ja tehdä meistä vahvempia.
Me kaikki uuvumme ja luovutamme, -
jos emme säännöllisesti pyydä Jumalalta Hänen voimaansa ja apuaan
Matt. 11:28: "Tulkaa minun tyköni, kaikki työtätekeväiset ja -
ja raskautetut, niin minä annan teille levon".
Jeesuksen vastaus on yksinkertainen: "Tule luokseni, -
minä virvoitan ja uudistan sielusi".
Tänään tarjoan sinulle 4 cd-levyn pakettiani "Lääke stressiin".
Elämme stressaavassa maailmassa.
Stressi aiheuttaa sairauksia, avioeroja ja paljon muita ongelmia.
Meidän on ymmärrettävä, että Kristus on vastaus stressiin, -
mutta meidän on tultava Hänen luokseen.
Meidän on luotettava Hänen apuunsa ja pyydettävä sitä.
Toivottavasti käytät tarjouksen hyödyksesi, -
sillä siitä on varmasti apua sinulle.
TOIVON KÄSI
Tässä on kaksi tavallista poikaa, jotka rakastavat hauskanpitoa.
Nyt he eivät tosin näytä siltä, koska ovat uneliaita.
He ovat juosseet ympäriinsä nauraen ja leikkien -
hoitokeskuksessamme Malelanessa Etelä-Afrikassa.
He ovat täällä pakolaisleirillä, koska heidän perheensä -
on paennut Mosambikista sisällissodan vuoksi.
Heidän äitinsä kuoli pian heidän syntymänsä jälkeen, -
ja heidän isänsä on kuollut tänä vuonna.
Kaksoset Albert ja Simphiwe jäivät yksin 15-vuotiaan siskonsa kanssa, -
joka on hoitanut heitä.
Olot täällä ovat todella hankalat: malariaa, tuberkuloosia ja AIDSia
Sekä lasten että aikuisten on vaikea selvitä hengissä.
Joyce Meyer Ministriesin tukijoiden hoitokeskuksen ansiosta -
pojat saavat hyvän koulutuksen, ruokaa sekä lääkkeitä tarvittaessa.
Mikä tärkeintä, he saavat myös kuulla Jeesuksen rakkaudesta.
He ovat hienoja poikia, ja heillä on hieno tulevaisuus edessään.
Kiitos tuestanne!
Yritätkö ottaa jokaisen päivän vastaan lahjana?
Ajan mittaan kuitenkin väsyt ja tarvitset lepotaukoa -
ladataksesi akkujasi ja muistaaksesi, että -
jokainen elämäsi päivä on ihmeellinen aarre.
LOVE & LIFE - naistentapahtumassa saat:
Joyce Meyerin käytännöllistä opetusta
...sinun on oltava tarpeeksi rohkea mennäksesi kuulemaan Sanaa, -
jotta voin kasvaa ja muuttua...
Joyce jakaa tarinoita ja oivalluksia neljästä aiheesta:
mieli, suu, mieliala ja asenne.
Mukana myös John Maxwell ja Caroline Leaf.
Musiikkivieraana Nathalie Grant.
Ylistystä johtaa Darlene Zschech Hillsongista.
Nopean varaajan etu 15 dollaria ennen 23.5. ilmoittautuneille.
Suunnittele hengellinen lepotaukosi nyt!
Huomenna:
Anna sielullesi lomaa
Kiitos Herralle!
Aion antaa sielulleni pikku loman.
Herätys, aamutoimet, koirat ulos, lapset kouluun, töihin, -
lasten haku, harrastukset, läksyt, ruoka, -
tiskit, pyykit, hyvänyönsuukot. Ja seuraava aamu...
Oletko epätasapainossa?
"Syö keksi, osta kengät": Joyce Meyerin uusi kirja kertoo, -
miten sinun tulisi Jumalan mielestä kohdella itseäsi.
Myynnissä 13.4.2010.
Syö keksi, osta kengät!
Suomennos: Anni Joukanen
Ohjelman on kustantanut Joyce Meyer Ministries tukijoineen